techiaith/cofnodycynulliad_en-cy huggingface dataset:
English: Thank you for that answer. Almost three years ago, the then education Minister wrote to me confirming that local authorities can, and I quote, provide these places - education for three-year-olds - in a nursery school, a nursery class within a primary school, or non-maintained setting, such as a playgroup or a private day nursery. Now, three years on, Swansea council is still only funding education for three-year-olds in local authority settings, so there's no parental choice there at all. As Welsh Government has now adopted a target of 1 million Welsh speakers by 2050, do you think that Swansea's position, which does nothing to promote the growth of these places in Mudiad Meithrin settings, is one that you can support?
Welsh: Diolch am eich ateb. Bron i dair blynedd yn ôl, ysgrifennodd y Gweinidog addysg ar y pryd ataf i gadarnhau y gall awdurdodau lleol, a dyfynnaf, ddarparu'r lleoedd hyn - addysg i blant tair oed - mewn ysgol feithrin, dosbarth meithrin mewn ysgol gynradd, neu leoliadau nas cynhelir, fel cylchoedd chwarae neu feithrinfa ddydd breifat. Nawr, dair blynedd yn ddiweddarach, mae cyngor Abertawe yn parhau i ariannu addysg ar gyfer plant tair oed mewn lleoliadau awdurdod lleol yn unig, felly nid oes dewis i rieni yno o gwbl. Gan fod Llywodraeth Cymru bellach wedi mabwysiadu targed o 1 filiwn o siaradwyr Cymraeg erbyn 2050, a ydych yn credu bod ymagwedd Abertawe, nad yw'n gwneud dim i hyrwyddo twf y lleoedd hyn mewn lleoliadau Mudiad Meithrin, yn un y gallwch ei chefnogi?
English: I'm grateful to the Member for her question and the way she has pursued this matter over a long period of time. I'm also aware of her view of the approach being pursued by Swansea council in these matters. I said in answer to an earlier question from Simon Thomas that I'm looking forward to receiving the Welsh in education strategic plans next month, and I will be looking towards how all local authorities in Wales will be seeking to plan for the growth of Welsh-medium education in their own areas and districts. I will expect that from all authorities equally. And in reviewing those plans, I will be looking at how they will be measuring future need, how we can stimulate future need and how we can develop to grow Welsh-medium education in order to deliver our vision and ambition for a bilingual Wales.
Welsh: Diolch i'r Aelod am ei chwestiwn a'r ffordd y mae hi wedi mynd ar drywydd y mater hwn dros gyfnod maith. Rwyf hefyd yn ymwybodol o'i barn ynglŷn ag ymagwedd cyngor Abertawe yn y materion hyn. Dywedais yn fy ateb i gwestiwn cynharach gan Simon Thomas fy mod yn edrych ymlaen at dderbyn y cynlluniau strategol Cymraeg mewn addysg y mis nesaf, a byddaf yn edrych ar sut y mae pob awdurdod lleol yng Nghymru yn bwriadu cynllunio ar gyfer twf addysg cyfrwng Cymraeg yn eu hardaloedd a'u rhanbarthau eu hunain. Byddaf yn disgwyl hynny gan yr holl awdurdodau i'r un graddau. Ac wrth adolygu'r cynlluniau hynny, byddaf yn edrych ar sut y byddant yn mesur yr angen yn y dyfodol, sut y gallwn ysgogi angen yn y dyfodol a sut y gallwn ddatblygu i dyfu addysg cyfrwng Cymraeg er mwyn cyflawni ein gweledigaeth a'n huchelgais ar gyfer Cymru ddwyieithog.
English: How exactly will the progress in provision contribute to the strategy for 1 million Welsh speakers? That is, do you have a specific target within the education field for three to four-year-olds in terms of how much of a workforce you will need in order to provide bilingual education in the future?
Welsh: Sut yn union fydd y cynnydd mewn darpariaeth yn cyfrannu at y strategaeth 1 filiwn o siaradwyr gan y Llywodraeth felly? Hynny yw, a oes gennych chi darged penodol o fewn y maes addysg i blant tair i bedair oed ynglŷn â faint o weithlu sydd ei angen er mwyn darparu addysg ddwyieithog yn y dyfodol?
English: We do have current targets. Targets exist at the moment in terms of the number of children that we have in Welsh-medium education in all age groups. We also know that we haven't succeeded in attaining those targets. So, during the planning that's ongoing for the new Welsh language strategy, which will be published next March, workforce planning will be a crucial part of that and a central part of our plans. You will have heard the response from Kirsty Williams to a previous question from Darren Millar about how we can expand Welsh-medium education and training through the medium of Welsh too. These different elements will be a central part of how we draw up the new Welsh language strategy.
Welsh: Mae gennym ni dargedau presennol - mae targedau yn bodoli ar hyn o bryd - ar gyfer faint o blant sydd gennym ni mewn addysg Gymraeg ym mhob un oedran. Rŷm ni hefyd yn gwybod nad ydym wedi llwyddo i gyrraedd y targedau hynny. Felly, yn ystod y cynllunio sy'n digwydd ar gyfer y strategaeth iaith Gymraeg newydd a fydd yn cael ei chyhoeddi fis Mawrth nesaf, mi fydd cynllunio gweithlu yn rhan hanfodol o hynny, yn rhan ganolog o'n cynlluniau ni. Mi fyddwch chi wedi clywed yr ateb gan Kirsty Williams i gwestiwn blaenorol gan Darren Millar am sut rŷm ni'n gallu ehangu addysg drwy gyfrwng y Gymraeg, a hyfforddiant drwy gyfrwng y Gymraeg. Mae'r elfennau gwahanol yma yn mynd i fod yn rhan ganolog o sut ŷm ni'n llunio'r strategaeth iaith Gymraeg newydd.
English: We'll be publishing the additional learning needs Bill before Christmas.
Welsh: Byddwn yn cyhoeddi'r Bil anghenion dysgu ychwanegol cyn y Nadolig.
English: Minister, one of my constituents with additional learning needs has been waiting over seven months for an appointment with the child and adolescent mental health services, and in the interim has been receiving just a few hours of schooling each week. How can we expect young people like my constituent to reach their full potential if we are denying them a full and rich education? Minister, what steps are you taking to ensure that children and young people, like this six-year-old child, with additional learning needs get the full-time education they're entitled to?
Welsh: Weinidog, mae plentyn yn fy etholaeth sydd ag anghenion dysgu ychwanegol wedi bod yn aros ers dros saith mis am apwyntiad gyda gwasanaethau iechyd meddwl y plant a'r glasoed, ac yn y cyfamser, nid yw wedi bod yn cael mwy nag ychydig oriau'n unig o addysg bob wythnos. Sut y gallwn ddisgwyl i bobl ifanc fel hyn gyrraedd eu potensial llawn os ydym yn eu hatal rhag cael addysg gyflawn a chyfoethog? Weinidog, pa gamau rydych yn eu cymryd i sicrhau bod plant a phobl ifanc, fel y plentyn chwech oed hwn, sydd ag anghenion dysgu ychwanegol, yn cael yr addysg amser llawn y mae ganddynt hawl iddi?
English: If the Member has individual cases, then clearly she can write to me and we'll take those up with the appropriate authorities. But let me say this in terms of the overall vision: the additional learning needs Bill will be published before Christmas, and I'm looking forward to the debate and the conversation that we will have in this place and in committee, and the wider debate across Wales, during the parliamentary process of that Bill. I will be publishing the code of conduct, the statutory guidance, to deliver that Bill at the beginning of February, so Members will be able to review, study and scrutinise, not only the primary legislation but the secondary implementing legislation as well. But both these pieces of legislation form part of a much wider transformational programme that I launched some weeks ago with a written statement, pledging that we will ensure that all deliverers of additional learning needs have sufficient support and the training necessary. We will also be ensuring that resources are provided to enable local authorities and others to deliver the transformational programme as we envisage.
Welsh: Os oes gan yr Aelod achosion unigol, yna yn amlwg gall ysgrifennu ataf ac fe awn ar eu trywydd gyda'r awdurdodau priodol. Ond gadewch i mi ddweud hyn o ran y weledigaeth gyffredinol: bydd y Bil anghenion dysgu ychwanegol yn cael ei gyhoeddi cyn y Nadolig, ac rwy'n edrych ymlaen at y ddadl a'r drafodaeth y byddwn yn ei chael yn y lle hwn ac yn y pwyllgor, a'r drafodaeth ehangach ledled Cymru yn ystod proses seneddol y Bil hwnnw. Byddaf yn cyhoeddi'r cod ymddygiad a'r canllawiau statudol, ar gyfer cyflwyno'r Bil hwnnw ddechrau mis Chwefror, felly gall yr Aelodau adolygu, astudio a chraffu, nid yn unig y ddeddfwriaeth sylfaenol, ond yr is-ddeddfwriaeth weithredu yn ogystal. Ond mae'r ddau ddarn o ddeddfwriaeth yn ffurfio rhan o raglen drawsnewid lawer ehangach a lansiwyd gennyf rai wythnosau'n ôl gyda datganiad ysgrifenedig yn addo y byddwn yn sicrhau bod yr holl ddarparwyr anghenion dysgu ychwanegol yn cael digon o gefnogaeth a'r hyfforddiant angenrheidiol. Byddwn hefyd yn sicrhau bod adnoddau'n cael eu darparu i alluogi awdurdodau lleol ac eraill i gyflwyno'r rhaglen drawsnewid fel rydym yn rhagweld.
English: Hello. [Laughter.] Right. [Laughter.] We are all very much looking forward to the publication of this Bill. I am very grateful to you for meeting with me last week with the Royal College of Paediatrics and Child Health and Diabetes UK and for listening to the concerns about the need to include a duty to meet the medical needs of children in school in this Bill. Can you update us on what your current thinking is on that?
Welsh: Helo. [Chwerthin.] Iawn. [Chwerthin.] Rydym i gyd yn edrych ymlaen yn arw at gyhoeddi'r Bil hwn. Rwy'n ddiolchgar iawn i chi am gyfarfod â mi yr wythnos diwethaf gyda Choleg Brenhinol Pediatreg ac Iechyd Plant a Diabetes UK ac am wrando ar y pryderon ynglŷn â'r angen i gynnwys dyletswydd yn y Bil i ddiwallu anghenion meddygol plant yn yr ysgol. A allwch roi'r wybodaeth ddiweddaraf i ni ynglŷn â'ch syniadau am hynny ar hyn o bryd?
English: It was more of a surprise to me than it was to other people. [Laughter.] I'm grateful to Lynne Neagle for both the time last week in conversation on these matters, but also the work she's been doing as Chair of this committee in preparing the committee to ensure that we have the widest possible scrutiny of this legislation. At the end of the day, I want to have a good Act rather than a fast Bill and I think it's important that the committee plays an important role in that. In terms of the conversation that we had last week with Diabetes UK Cymru and with the royal college, I was very impressed with what they had to say. I thought they made a very strong and effective case for significant changes in the way that we bring forward this legislation and the way the transformation programme will work, and all of those points were noted and you will see them referred to as we proceed with the legislation.
Welsh: Roedd yn fwy o syndod i mi nag yr oedd i bobl eraill. [Chwerthin.] Rwy'n ddiolchgar i Lynne Neagle am y sgwrs yr wythnos diwethaf ynglŷn â'r materion hyn, ond hefyd am y gwaith y mae hi wedi bod yn ei wneud fel Cadeirydd y pwyllgor hwn ar baratoi'r pwyllgor er mwyn sicrhau ein bod yn craffu ar y ddeddfwriaeth hon mor fanwl ag y gallwn. Yn y pen draw, byddai'n well gennyf weld Deddf dda yn hytrach na Bil cyflym a chredaf ei bod yn bwysig fod y pwyllgor yn chwarae rhan bwysig yn hynny o beth. O ran y sgwrs a gawsom yr wythnos diwethaf gyda Diabetes UK Cymru a'r coleg brenhinol, gwnaeth yr hyn a oedd ganddynt i'w ddweud argraff fawr arnaf. Credaf eu bod wedi cyflwyno achos cryf ac effeithiol iawn dros wneud newidiadau sylweddol i'r ffordd rydym yn cyflwyno'r ddeddfwriaeth hon a'r ffordd y bydd y rhaglen drawsnewid yn gweithio, a nodwyd pob un o'r pwyntiau hynny a byddwch yn gweld cyfeiriadau atynt wrth i ni fwrw ymlaen â'r ddeddfwriaeth.
English: Deaf people have a right to access education. I've had concerns brought to me by constituents that this isn't really happening as it should and there are staff at only level 1 or level 2 signing. So, Cabinet Secretary, would you please engage with British Sign Language students who have passed level 6 to work in the education sector, so that we can try and improve matters of access?
Welsh: Mae gan bobl fyddar yr hawl i gael mynediad at addysg. Lleisiodd etholwyr eu pryder wrthyf nad yw hyn yn digwydd fel y dylai ac nad yw rhai o'r staff yn gallu arwyddo ar lefel uwch na lefel 1 neu lefel 2. Felly, Ysgrifennydd y Cabinet, a wnewch chi ymgysylltu â myfyrwyr Iaith Arwyddion Prydain sydd wedi pasio lefel 6 i'w hannog i weithio yn y sector addysg, fel y gallwn geisio gwella problemau'n ymwneud â mynediad?
English: I've already met on many occasions with deaf students, families, organisations and practitioners working with those people in order to ensure that this legislation reaches out to all parts of the educational community and that all parts of our community receive the education that they need and deserve. Deaf people will be an integral part of that and as part of the wider transformational programme - not simply the legislation, but the wider programme - we will ensure that education is delivered by people who have the appropriate training in all languages whether it's BSL, English or Welsh.
Welsh: Rwyf eisoes wedi cyfarfod ar sawl achlysur â myfyrwyr byddar, teuluoedd, sefydliadau ac ymarferwyr sy'n gweithio gyda'r bobl hynny er mwyn sicrhau bod y ddeddfwriaeth hon yn cyrraedd pob rhan o'r gymuned addysgol a bod pob rhan o'n cymuned yn cael yr addysg sydd ei hangen arnynt ac y maent yn ei haeddu. Bydd pobl fyddar yn rhan annatod o hynny, ac fel rhan o'r rhaglen drawsnewid ehangach - nid y ddeddfwriaeth yn unig, ond y rhaglen ehangach - byddwn yn sicrhau bod addysg yn cael ei chyflwyno gan bobl sydd â'r hyfforddiant priodol ym mhob iaith, boed yn Iaith Arwyddion Prydain, yn Saesneg neu'n Gymraeg.
English: Claiming that it will 'Transform the education support for children and young people' with autistic spectrum conditions, the 'Refreshed Autistic Spectrum DisorderStrategic Action Plan', published today, then only really refers to the Bill you've already referred to, the additional learning needs and education tribunal (Wales) Bill. How will you provide assurance to parents such as myself, who had to fight to get a statement for their children because it was being used as a rationing process, a certificate of entitlement, recognising, for example, that exclusions of children who didn't get statemented, who went to school action and school action plus categories, short-term exclusions doubled when they reduced for children in the general population unstatemented children? Is it not a real concern that the individual development plans proposed will enable providers to ration provision in the way, in practice, parents have seen for too long in Wales and beyond?
Welsh: Gan hawlio y bydd yn Trawsnewid y cymorth addysg ar gyfer plant a phobl ifanc â chyflyrau ar y sbectrwm awtistig, nid yw'r 'Diweddariad o'r Cynllun Gweithredu Strategol ar gyfer Anhwylderau'r Sbectrwm Awtistig', a gyhoeddwyd heddiw, ond yn cyfeirio wedyn, mewn gwirionedd, at y Bil y cyfeirioch chi ato eisoes, sef Bil Anghenion Dysgu Ychwanegol a'r Tribiwnlys Addysg (Cymru). Sut y byddwch yn rhoi sicrwydd i rieni fel fi, sydd wedi gorfod brwydro i gael datganiad ar gyfer eu plant am ei bod yn cael ei defnyddio fel proses ddogni, tystysgrif o hawl, gan gydnabod, er enghraifft, o ran gwahardd plant nad oeddent wedi cael datganiad, a roddwyd yn y categorïau gweithredu gan yr ysgol a gweithredu gan yr ysgol a mwy, fod gwaharddiadau tymor byr wedi dyblu, pan oedd eu nifer wedi lleihau ymhlith plant yn y boblogaeth gyffredinol o blant heb ddatganiad? Onid yw'n bryder gwirioneddol y bydd y cynlluniau datblygu unigol arfaethedig yn galluogi darparwyr i ddogni'r ddarpariaeth yn y ffordd y mae rhieni wedi'i gweld yn cael ei harfer ers gormod o amser yng Nghymru a thu hwnt?
English: Thank you for the question. I'd refer the Member to the written statement published last Friday. This case raises profound issues about the United Kingdom's constitutional arrangements and the framework for devolution, and it's right that Wales should be heard on those issues, and we will be putting our case at next week's hearing. Because this is a matter of considerable public interest and importance, I have been as open as possible in the statements that I've issued and the answers I have given in the various sessions, as well as choosing to publish in full, online, the full text of our written submission to the Supreme Court.
Welsh: Diolch am y cwestiwn. Cyfeiriaf yr Aelod at y datganiad ysgrifenedig a gyhoeddwyd ddydd Gwener diwethaf. Mae'r achos hwn yn codi materion pwysig ynglŷn â threfniadau cyfansoddiadol y Deyrnas Unedig a'r fframwaith ar gyfer datganoli, ac mae'n iawn i Gymru gael ei chlywed mewn perthynas â'r materion hynny, a byddwn yn cyflwyno ein hachos yn y gwrandawiad yr wythnos nesaf. Gan fod hwn yn fater o gryn ddiddordeb a phwysigrwydd i'r cyhoedd, rwyf wedi bod mor agored â phosibl yn y datganiadau a gyhoeddais a'r atebion rwyf wedi eu rhoi yn y gwahanol sesiynau, yn ogystal â dewis cyhoeddi cynnwys testun ein cyflwyniad ysgrifenedig i'r Goruchaf Lys yn ei gyfanrwydd ar-lein.
English: Thank you. Given that the case to exit the EU was based, in part, on the importance of returning powers to Parliament, is the Counsel General as perplexed as I am that the UK Government is challenging the view of the court that Parliament should have a role in triggering this? Would he agree that this is a matter for all the Parliaments of the UK, not just the Westminster Parliament? And has he been in contact with other law officers to make sure that our interests are safeguarded?
Welsh: Diolch. O ystyried bod yr achos dros adael yr UE yn seiliedig, yn rhannol, ar bwysigrwydd dychwelyd pwerau i'r Senedd, a yw'r Cwnsler Cyffredinol yr un mor ddryslyd â minnau fod Llywodraeth y DU yn herio safbwynt y llys y dylai fod gan y Senedd rôl yn sbarduno hyn? A fyddai'n cytuno bod hwn yn fater i holl Seneddau'r DU, ac nid i Senedd San Steffan yn unig? Ac a yw wedi bod mewn cysylltiad â swyddogion y gyfraith eraill i sicrhau bod ein buddiannau yn cael eu diogelu?
English: Since yesterday, I've had the advantage of reading the Government's printed case, which will be presented to the Supreme Court next week. Rather bizarrely, it seems to ignore the one crucial and fundamental point in this whole saga, which is that the Government seeks to trigger article 50 consequent upon a decision of the whole British people in a referendum. In all the long history of legal disputes with the King in the seventeenth century, culminating in article 1 of the Bill of Rights, and following legal cases that establish the limited power of the Crown in relation to the prerogative, Parliament was acting as a proxy for the people and to control the autocratic use of the prerogative by the King. This is completely different. The people themselves, all the people of the United Kingdom, have been asked for their view on whether we should stay in or leave the EU. They voted to leave. The mechanism for doing that is to trigger article 50. Parliament has no role to play in that in any further respect. The people have spoken. There will, of course, be plenty of opportunity to consider in Parliament all the consequential effects of triggering article 50 through the need to revise all the legislation that has been passed in relation to the European Union since 1973. So, far from ignoring Parliament, this is to give Parliament the opportunity to fulfil the wishes of the British people, as stated in a referendum where they said, without any condition or qualification, that we should leave the EU.
Welsh: Ers ddoe, rwyf wedi cael y fantais o ddarllen achos y Llywodraeth sydd wedi'i argraffu, ac a fydd yn cael ei gyflwyno i'r Goruchaf Lys yr wythnos nesaf. Yn rhyfedd iawn, ymddengys ei fod yn anwybyddu'r un pwynt hanfodol a sylfaenol yn yr holl saga hon, sef bod y Llywodraeth yn ceisio sbarduno erthygl 50 o ganlyniad i benderfyniad gan bobl Prydain i gyd mewn refferendwm. Yn holl hanes yr anghydfodau cyfreithiol gyda'r Brenin yn yr ail ganrif ar bymtheg, a arweiniodd at erthygl 1 o'r Ddeddf Hawliau, ac yn dilyn achosion cyfreithiol sy'n sefydlu grym cyfyngedig y Goron mewn perthynas â'r uchelfraint, roedd y Senedd yn gweithredu fel dirprwy ar ran y bobl ac i reoli defnydd unbenaethol y Brenin o'r uchelfraint. Mae hyn yn hollol wahanol. Gofynnwyd i'r bobl eu hunain, holl bobl y Deyrnas Unedig, am eu barn ynglŷn ag a ddylem aros yn yr UE ai peidio. Pleidleisiodd y bobl o blaid gadael. Y mecanwaith ar gyfer gwneud hynny yw sbarduno erthygl 50. Nid oes gan y Senedd unrhyw rôl ychwanegol i'w chwarae yn hynny o beth. Mae'r bobl wedi dweud eu dweud. Wrth gwrs, bydd digon o gyfle i ystyried holl effeithiau canlyniadol sbarduno erthygl 50 yn y Senedd gan y bydd angen diwygio'r holl ddeddfwriaeth a gyflwynwyd mewn perthynas â'r Undeb Ewropeaidd ers 1973. Felly, ymhell o fod yn anwybyddu'r Senedd, mae hyn yn rhoi cyfle i'r Senedd wireddu dymuniadau pobl Prydain, fel y'u mynegwyd mewn refferendwm lle y dywedasant, heb amod na chyfyngiad, y dylem adael yr UE.
English: The Member seems to be saying different things. On the one hand, he says there's been a referendum, and that authorises the Prime Minister to proceed and totally to bypass Parliament, and then, on the other one, he says it is about empowering Parliament. But the position is very clear: we have a constitution, we have arrangements between the devolved Governments that are set, and encompassing all of that, we have the question of the rule of law. What the Member is very clearly saying is that we should disregard the constitutional settlement. He is saying we should disregard the constitutional settlement, and he is also saying that the rule of law does not apply. I made the point very clearly yesterday that the reason we put this submission in was for two things. It is nothing to do with the issue of the merits or demerits of the referendum itself. It is about standing up for democracy, the constitution and the rule of law. It quite worries me that the Member consistently appears to want to bypass the rule of law. That road leads only in one direction.
Welsh: Ymddengys bod yr Aelod yn dweud pethau gwahanol. Ar y naill law, mae'n dweud bod refferendwm wedi bod, a bod hynny'n awdurdodi'r Prif Weinidog i fwrw iddi ac osgoi'r Senedd yn gyfan gwbl, ac yna, ar y llaw arall, mae'n dweud bod hyn yn ymwneud â grymuso'r Senedd. Ond mae'r sefyllfa'n glir iawn: mae gennym gyfansoddiad, mae gennym drefniadau yn eu lle rhwng y Llywodraethau datganoledig, ac yn cwmpasu hyn oll, mae gennym fater rheolaeth y gyfraith. Mae'r Aelod yn dweud yn glir iawn y dylem anwybyddu'r setliad cyfansoddiadol. Mae'n dweud y dylem anwybyddu'r setliad cyfansoddiadol, ac mae hefyd yn dweud nad yw rheolaeth y gyfraith yn berthnasol. Dywedais yn glir iawn ddoe fod dau reswm pam ein bod wedi cyflwyno'r cyflwyniad hwn. Nid yw'n ymwneud â manteision neu anfanteision y refferendwm ei hun. Mae'n ymwneud â sefyll dros ddemocratiaeth, y cyfansoddiad a rheolaeth y gyfraith. Rwy'n pryderu ei bod yn ymddangos bod yr Aelod yn gyson yn dymuno osgoi rheolaeth y gyfraith. I un cyfeiriad yn unig y mae'r ffordd honno'n arwain.
English: The Member knows that this answer is subject to the established law officers' convention. The Welsh Government is pressing for improvements to the Bill as it progresses in the House of Lords. You will understand the reasons behind the law officers' convention, and, whereas the nature and content of such discussions remain confidential, I can inform the Member that I have visited Scotland and I have held a meeting with the Lord Advocate to discuss issues of mutual interest.
Welsh: Gŵyr yr Aelod fod yr ateb hwn yn amodol ar gonfensiwn sefydledig swyddogion y gyfraith. Mae Llywodraeth Cymru yn galw am welliannau i'r Bil wrth iddo fynd drwy Dŷ'r Arglwyddi. Fe fyddwch yn deall y rhesymau dros gonfensiwn swyddogion y gyfraith, a thra bo natur a chynnwys trafodaethau o'r fath yn gyfrinachol, gallaf roi gwybod i'r Aelod fy mod wedi ymweld â'r Alban ac wedi cynnal cyfarfod â'r Arglwydd Adfocad i drafod materion o ddiddordeb cyffredin.